《六月二十四日抵西安得尹农书》
清代·陈柄德

使车轣辘到长安，百二山河立马看。八水分流三辅阔，五星连影九霄寒。

宾来续赋嗤狂简，札到分金壮羽翰。一曲秦腔四更角，凉风暂此卸征鞍。

作者简介：字伯谦，号吉甫，江阴陈墅人，乾隆丁酉拔贡，朝考一等第一名，因病未用，誊录议叙丰县教谕，荐授旌德知县。道光六年卒，年七十六。著有嵎山集。